**14 жніўня 2022 года падчас нядзельнага богаслужэння ў копцкай царкве Абу-Сіфін у горадзе Эль-Гіза на ўскраіне Каіра, Егіпет, здарыўся пажар**. Міністэрства аховы здароўя і народанасельніцтва Егіпта паведаміла, што загінуў 41 чалавек, у тым ліку некалькі дзяцей, і 12 чалавек атрымалі раненні. Святар царквы, Абдул Масіх Бахіт, быў сярод загінулых. Пажар стаў адной з самых трагічных падзей у найноўшай гісторыі Егіпта.

Храналогія падзей
-----------------

14 жніўня падчас нядзельнага богаслужэння ў царкве Абу-Сіфін сабралася не менш за 5 тыс. чалавек. Пажар пачаўся незадоўга да 9 гадзін раніцы (UTC+02:00). Па звестках Reuters, агонь заблакаваў галоўны ўваход, а эвакуацыйны выхад не быў прадугледжаны. Людзі, якія знаходзіліся на трэцім і чацвёртым паверхах, сталі падаць адзін на аднаго. Відавочцы паведамілі, што людзі спрабавалі выскачыць з вокнаў, каб выратавацца ад агню. На месца пажару было накіравана 15 пажарных машын. Ратавальнікі і карэты хуткай дапамогі прыбылі толькі праз адну гадзіну.

Прычына ўзгарання
-----------------

У МУС Егіпта заявілі, што пажар быў выкліканы няспраўным кандыцыянерам на другім паверсе царквы, дзе знаходзіліся некалькі навучальных класаў. Выданне *Egypt Today* паведаміла, што сцены ў царкве былі з драўляным аздабленнем, з-за чаго агонь змог хутка распаўсюдзіцца на вялікай плошчы.

Загінулыя і пацярпелыя
----------------------

Па дадзеных Міністэрства аховы здароўя, большасць загінула ад удушэння дымам і ад таго, што іх затапталі ў цісканіне пры спробе выбрацца з будынка. Па дадзеных адной з мясцовых бальніц, паступіла 20 цел, сярод якіх 10 дзяцей, у той час як у іншую мясцовую бальніцу паступіла 21 цела. Прадстаўнік Копцкай праваслаўнай царквы Муса Ібрагім заявіў, што пахаванне загінуўшых пройдзе ў дзвюх цэрквах у суседнім раёне Эль-Варак.

Расследаванне
-------------

Генеральны пракурор Егіпта Хамада эль-Саві распарадзіўся правесці расследаванне пажару, у царкву была накіравана група пракурораў.

Зноскі
------

1. ↑  *Salem, Mostafa*. Children among dozens killed in Egypt church fire **(нявызн.)**. *CNN* (14 жніўня 2022). Праверана 14 жніўня 2022.
2. ↑  41 dead, 12 injured in Church of Abu Sefein blaze in Imbaba **(нявызн.)**. *Daily News Egypt* (14 жніўня 2022). Праверана 14 жніўня 2022.
3. 1 2  At least 41 killed in Egyptian church fire, security sources say **(нявызн.)**.  Reuters (14 жніўня 2022). Праверана 14 August 2022.
4. 1 2  Fire at Egypt Coptic Church Kills Dozens During Sunday Prayers **(нявызн.)**. *The New York Times* (14 жніўня 2022). Праверана 14 жніўня 2022.
5. ↑  A fire at a church in Cairo kills 41 people and hurts 14 others **(нявызн.)**. *NPR.org* (14 жніўня 2022). Праверана 14 жніўня 2022.
6. 1 2 3  *Р. И. А. Новости*. СМИ сообщили о более 40 погибших в результате пожара в церкви в Египте (руск.). *РИА Новости* (14 жніўня 2022). Праверана 14 жніўня 2022.
7. 1 2  Более 40 человек погибли при пожаре в церкви в Египте (руск.). *www.kommersant.ru* (14 жніўня 2022). Праверана 14 жніўня 2022.
8. 1 2 3  В Египте из-за пожара в церкви погибли более 40 человек, в основном — дети (руск.). *Meduza*. Праверана 15 жніўня 2022.
9. 1 2  Hassan, Ahmed Mohamed.  Egyptian church fire kills at least 41, most of them children **(нявызн.)**, *Reuters* (14 жніўня 2022). Праверана 14 жніўня 2022.
10. 1 2  В Каире простились с 41 жертвой пожара в церкви (руск.). *euronews* (15 жніўня 2022). Праверана 15 жніўня 2022.
11. 1 2  *Magdy, Samy*. Officials: Fire at Coptic church in Cairo kills 41, hurts 14 **(нявызн.)**. *Washington Post* (14 жніўня 2022). Праверана 14 жніўня 2022.
12. 1 2 3  41 killed in Egypt church fire, including many children(англ.), *Аль-Джазира* (14 августа 2022). Праверана 14 жніўня 2022.
13. ↑  В МВД Египта назвали причину пожара в церкви Каира, где погиб 41 человек (руск.). *Газета.ру* (14 жніўня 2022).